Diari Oficial de la Generalitat Valenciana


Sumari del DOGV 5244, del 24-04-2006 (2006/4577)

ResoluciÓ d'11 d'abril de 2006, del conseller d'Infraestructures i Transport, per la qual es convoca l'alçament d'actes prèvies a l'ocupació de les finques afectades per l'execució del projecte d'instal·lacions corresponents al gasoducte a Càlig de gas natural i les seues instal·lacions auxiliars, al terme municipal de Càlig, província de Castelló. (Exp. CBREDE/2004/19/12; JUEXPR. 2005/45).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5244

Data del DOGV
:   24-04-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/4577


Organisme emissor
:   Conselleria d'Infraestructures i Transport

Tipus de document
:   Resolució

Resolució d'11 d'abril de 2006, del conseller d'Infraestructures i Transport, per la qual es convoca l'alçament d'actes prèvies a l'ocupació de les finques afectades per l'execució del projecte d'instal·lacions corresponents al gasoducte a Càlig de gas natural i les seues instal·lacions auxiliars, al terme municipal de Càlig, província de Castelló. (Exp. CBREDE/2004/19/12; JUEXPR. 2005/45). [2006/M4577]  
Per Resolució de la Direcció General d'Energia de 14 de novembre de 2005 (DOGV núm. 5.152, de 12 de desembre), es va atorgar autorització administrativa, aprovació del projecte d'execució i es va declarar en concret la utilitat pública del projecte d'instal·lacions corresponents al gasoducte a Càlig de gas natural i les seues instal·lacions auxiliars, al terme municipal de Càlig, província de Castelló, després de la corresponent informació pública prèvia. La dita declaració d'utilitat pública, d'acord amb el que disposen l'article 105 de la Llei 34/1998, de 7 d'octubre, del Sector d'Hidrocarburs, i l'article 101 del Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, porta implícita la necessitat d'ocupació dels béns i els drets afectats i implica la urgent ocupació d'estos, i se'ls aplica el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i els drets afectats perquè compareguen en l'Ajuntament on radiquen les finques afectades, segons el calendari establit en l'annex d'esta resolució, com a punt de reunió per a dur a terme, de conformitat amb el procediment que establix el mencionat article, l'alçament de les actes prèvies a l'ocupació i, si és procedent, el de les d'ocupació definitiva.  
Tots els interessats, així com les persones que siguen titulars de qualssevol classe de drets i interessos sobre els béns afectats, hauran d'acudir personalment o representats per persona degudament autoritzada, amb la presentació dels documents acreditatius de la seua titularitat i l'últim rebut de la contribució, i podran anar-hi acompanyats dels seus pèrits i un notari, si ho estimen oportú, amb la despesa a càrrec seu.  
L'alçament d'actes tindrà lloc els pròxims dies 6 de juny de 2006, a partir de les 12.00 hores, i el 7 de juny de 2006, a partir de les 09.00 hores, a l'Ajuntament de Càlig.   
L'orde d'alçament d'actes es comunicarà a cada interessat per mitjà d'una cèdula de citació, i la relació de titulars convocats s'exposarà al tauler d'edictes de l'ajuntament assenyalat i al final d'este anunci.  
Es comunica que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada en la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells en què, intentada la notificació, no s'haguera pogut realitzar.   
En l'expedient d'expropiació, Gas Natural Distribución SDG, SA assumirà la condició de beneficiària.  
València, 11 d'abril de 2006.. El conseller d'Infraestructures i Transport: José Ramón García Antón.